Document ID: 31998R2648

Komisijas Regula (EK) Nr. 2648/98
(1998. gada 9. decembris),
ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1633/98 [2], un jo īpaši tās 9. pantu,
tā kā 2. panta 2. punkts Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē un Regulas (EEK) Nr. 2377/80 [3] atcelšanu, kurā jaunākie grozījumi izdarīti ar Regulu (EK) Nr. 2365/98 [4], paredz to, ka licences pieprasījumā attiecībā uz dzīviem liellopiem, kas nepārsniedz 160 kg, un importa licences 7. ailē ir jānorāda cilmes vietas valsts;
tā kā dažādām importa kvotām attiecībā uz teļiem regulās, kurās ir ietverti piemērošanas noteikumi, precizē ziņas, kas jāietver importa licences pieprasījumā un licencē; tā kā Regulas (EK) Nr. 1445/95 2. panta 2. punkts būtu jāattiecina tikai uz teļiem, kas ievesti ārpus kvotām;
tā kā saskaņā ar III pielikumu ("Veterinārā apliecība") Komisijas 1998. gada 29. maija Lēmumam 98/372/EK par dzīvnieku veselības prasībām un veterināro sertifikāciju attiecībā uz dzīvu liellopu un cūku sugu importu no konkrētām Eiropas valstīm [5] un saskaņā ar pielikumu "Veterinārā apliecība" līdzīgos lēmumos par liellopu importu no konkrētām trešām valstīm, kas balstās uz Padomes 1972. gada 12. decembra Direktīvu 72/462/EEK par grūtībām, veicot veselības un veterinārās apskates, kas ir saistītas ar liellopu, cūku, aitu un kazu, kā arī svaigas gaļas vai gaļas produktu importu no trešām valstīm [6], kurā jaunākie grozījumi izdarīti ar Direktīvu 97/79/EK [7], liellopiem jāpievieno veterinārās apliecības oriģināls, līdz tie sasniedz robežkontroles posteni;
tā kā, lai panāktu labāku teļu ievešanas pārvaldi ārpus kvotām, būtu jānosaka, ka visiem teļiem, kas sver ne vairāk par 300 kg un uz kuriem attiecas importa licence, 7. ailē ir jāuzrāda cilmes vietas valsts, bet 8. ailē - izcelsmes valsts, kurām jāsakrīt ar eksportētāju valsti "veterinārajā apliecībā", kas minēta iepriekšminēto lēmumu pielikumā, un turklāt būtu jāpārbauda, ka laižot brīvā apgrozībā, izcelsmes valsts, kas norādīta importa licencē, sakrīt ar eksportētāju valsti, kas norādīta oriģinālā vai veterinārās apliecības kopijā, un ja starp šīm divām valstīm ir atklāta neatbilstība, laišana brīvā apgrozībā būtu jāatsaka;
tā kā šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EK) Nr. 1445/95 2. panta 2. punktu aizstāj ar šādu:
"2. To produktu importam, kuri apzīmēti ar KN kodiem 01029005 līdz 01029049, izņemot importa kvotas liellopiem, uz kurām attiecas attiecīgie noteikumi, kas ietver piemērošanas noteikumus, importa licences pieprasījumā un licencē jānorāda:
a) 7. ailē - cilmes vietas valsts;
b) 8. ailē - izcelsmes valsts, kas atbilst eksportētājvalstij Lēmuma 98/372/EK III pielikuma ("Veterinārā apliecība") nozīmē un līdzīgu lēmumu par dzīviem liellopiem, kas ievesti no dažām trešām valstīm, un kas pamatoti ar Direktīvu 72/462/EEK pielikuma ("Veterinārā apliecība") nozīmē. Licence uzliek par pienākumu importēt no šīs valsts;
c) 20. ailē - šāds ieraksts: "8. ailē minētā izcelsmes valsts sakrīt ar eksportētāju valsti, kas norādīta veterinārās apliecības oriģinālā vai kopijā."
Iepriekš minēto dzīvnieku laišana brīvā apgrozībā notiek pēc veterinārsanitārā sertifikāta oriģināla vai Kopienas robežkontroles posteņa pareizi apliecinātas kopijas uzrādīšanas ar noteikumu, ka izdevēja valsts ir tā pati valsts, kas norādīta importa licences 8. ailē."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro licencēm, par kurām pieteikumi ir iesniegti no 1998. gada 14. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 9. decembrī

Labels: 3
17